
PRIMĂRIA MUNICIPIULUI TIMISOARA


Dr. Ing. GHEORGHE CIUHANDU

DIRECŢIA URBANISM

SERVICIUL PLANIFICARE SPAŢIALĂ
Nr. U22008-002502/02.12.2008
R E F E R A T
privind aprobarea Planului Urbanistic de Detaliu „Locuinta colectiva”, str. Samuil Micu nr. 19, Timişoara.

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U22008-002502/14.04.2008 şi completată cu nr. U32008-006043/28.11.2008 privind aprobarea Planului Urbanistic de Detaliu “Locuinţă colectivă”, str. Samuil Micu, nr. 19, Timişoara;


Având în vedere cerinţele Certificatului de Urbanism nr. 4696 din 07.08.2007 şi Certificatului de Urbanism nr. 2506 din 16.04.2008;
Având in vedere Procesul Verbal ataşat la dosar privind dezbaterea publica din 17.07.2008, în conformitate cu prevederile Legii nr. 52/2003 privind transparenţa decizională în administraţia publică şi coroborat cu Dispoziţia Primarului Municipiului Timişoara nr. 92/2007


Supunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Planului Urbanistic de Detaliu “Locuinţa colectiva”, str. Samuil Micu, nr. 19, Timişoara.
Planul Urbanistic de Detaliu “Locuinţa colectiva”, str. Samuil Micu, nr. 19, Timişoara, este elaborat de proiectantul BIA URBANS – Arh. Falnita Carmen Iuliana, proiect nr. 01/2008, la cererea beneficiarului SC MARK DEVELOPMENT SRL.

Zona studiată care face obiectul acestei documentaţii, se află în zonă de protecţie a monumentelor istorice pentru care s-a obţinut  Avizul Comisiei Zonale a Monumentelor Istorice nr. 51/Z/12.12.2007 şi Avizul Consiliului Judeţean Timiş nr. 162/02.12.2008.
Având în vedere faptul că prin adresa Consiliului Judeţean Timiş nr. 6144/08.05.2008, care s-a obţinut înaintea avizului C.J.T., şi prin Avizul Comisiei Zonale a Monumentelor Istorice specificat mai sus, s-au făcut recomandări pentru două propuneri de mobilare diferite, documentaţia a fost introdusă în Comisia Tehnică de Amenajare a Teritoriului şi de Urbanism din data de 18.11.2008 care a emis Raportul de Avizare nr. 02/PV-18.11.2008 favorabil pentru un regim de înălţime de maxim 3E şi POTmax= 40%.
Conform PUG aprobat prin HCL 157/2002 si prelungit cu HCL 139/2007, terenul studiat este cuprins in UTR 29, cu destinaţia de subzona rezidenţială cu clădiri P – P+2 şi funcţiuni complementare. 

Terenul studiat în cadrul Planului Urbanistic de Detaliu “Locuinţă colectivă”, str. Samuil Micu, nr. 19, Timişoara, este situat în intravilanul municipiului Timişoara, în partea de est a oraşului, la intersecţia străzilor Samuil Micu si Lorena, intr-o zona de protecţie a monumentului istoric „Turn de apa”  cuprins la poziţia TM-II-m-A-06122.

Prin prezentul Plan Urbanistic de Detaliu “Locuinţa colectiva”, str. Samuil Micu, nr. 19, Timişoara, nu se încalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului.
Terenul studiat, în suprafaţa totala de 526 mp, este înscris în C.F. nr. 4377, având nr. cadastral 4799, grădină, fiind proprietatea beneficiarului SC MARK DEVELOPMENT SRL.
.
Documentaţie are drept obiectiv realizarea unei clădiri de colţ in regim de înălţime S+P+3E destinată locuirii colective.
Accesul auto pentru parcajele din subsolul clădirii (cu posibilitate de întoarcere pe parcelă) se va face din strada Samuil Micu, conform Avizului Comisiei de Circulaţie nr. TH2007-000451/06.09.2007.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si sub rezerva dotării in mod obligatoriu a imobilului cu lift conform "Normativului privind proiectarea clădirilor de locuinţe", aprobat cu ordinul nr. 71/N din 27 martie 1997).
Indicii propuşi prin documentaţie şi recomandaţi de Comisia Tehnică de Amenajare a Teritoriului şi de Urbanism sunt:

POT max = 40 %

CUT max=  2
Regim de înălţime max. S+P+3E

Spatii verzi min 25%

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.) 
Planul Urbanistic de Detaliu “Locuinţă colectivă”, str. Samuil Micu, nr. 19, Timişoara,  se va integra în Planul Urbanistic General al Municipiului Timişoara şi va avea o valabilitate de 10 ani.

Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitatea realizării acestui obiectiv.

